Dobbelthopen

Dobbelthopen er det vanlige navnet på de åpne stjernehopene NGC 884 og NGC 869, som er nær hverandre i stjernebildet Persevs. NGC 884 og NGC 869 befinner seg henholdsvis 7 600 og 6 800 lysår unna, så de er nær hverandre i verdensrommet også.

De er relativt unge hoper, NGC 869 er 5,6 millioner år og NGC 884 er 3,2 millioner år gammel ifølge 2000 Sky Catalogue. Til sammenligning har Pleiadene en estimert alder på 75–150 millioner år.

De er også blåforskjøvet; NGC 869 beveger seg mot jorda i en fart av 22 km/s, og NGC 884 beveger seg mot jorda i en tilsvarende fart av 21 km/s.
De varmeste hovedseriestjernene i hopene har spektralklasse B0.

Eksterne lenker
 SEDS page on the Double Cluster
 AstroPhoto.net page the Double Cluster
 Dark Atmospheres Photography - Perseus Double Cluster
 The Double Cluster – Astronomy Picture of the Day 2009 December 4 

Åpne stjernehoper
Persevs
Artikler i astronomiprosjektet